text: Fælles front  mod finansminister
  03 juni 2013 kl. 18.02
  Flere sydjyske folketingspolitikere bakker regionsrådets formand op i kampen mod finansministeren, som truer med at indføre byggestop, som vil ramme sygehusbyggerier i Region Danmark.
  Lige nu forhandler regeringen og regionerne om næste års budgetter.
  Og flere af landsdelens folketingspolitikere bakker nu formanden for Region Syddanmark op i kampen for at gennemføre sygehusbyggerier for regionens egne penge. Det sker efter, at TV SYD i går kunne fortælle, at Region Syddanmark risikerer at skulle indføre et byggestop, fordi finansministeren kræver tilbageholdenhed.
  - Vi har pengene i kassen. Vi beder ikke om penge til det. Men pludselig får vi at vide, at vi ikke må bruge de her penge, sagde Carl Holst søndag i TV SYD.
  
  KNald i låget
  - Det er knald i låget, siger den konservative Mike Legarth.
  Og hans støttes af Dansk Folkepartis Kristian Thulesen Dahl:
  - Finansministeren bør lette lidt på låget af kassen, notere han.
  
  Anlægsstop
  Sygehusbyggeri i Esbjerg, Aabenraa, Vejle og Kolding risikerer at blive ramt af et anlægsstop.
  - Specielt de psykiatriske afdelinger i Esbjerg og Aabenraa. Vi er bagud på disse områder, siger Mike Legarth.
  - Jeg mener, at vismandsrapporten fra sidste uge har gjort det klart, at der er et råderum, hvis man vil bruge det, tilføjer Kristian Thulesen Dahl. 
  Nu er det så en politisk afgørelse, om man vil bruge det.
  
  Prøveballon?
  - Så må man rokere lidt rundt , så der bliver plads til at gøre de byggerier færdige, som er søsat - og som Region Syddanmark har fået accept af, siger Mike Legarth.
  Benny Engelbrecht fra Socialdemokraterne opfordrer til at slå koldt vand i blodet.
  - Jeg betragter det som en prøveballon for at se, om man kan få lidt flere penge, og så ligger man og forhandler om det og kommer ud på den anden side med en lidt positiv melding...
  